**בקשה לפטור מקורס**

מצורף בזאת הנוהל החדש של הפקולטה ביחס להגשת פטורים בביה"ס השונים בפקולטה למדעי הבריאות.

**מושגים:**

***הכרה***

הכרה בלימודים קודמים משמע: המחלקה מקבלת את תכני הלימוד בקורס המדובר שנלמדו במחלקה אחרת ללא צורך בהשלמה / לימוד קורס חלופי.

שתי הבחנות קיימות בדיווח הכרה במערכת:

קורס שנלמד באוניברסיטת בן-גוריון מקבל הכרה בנק"ז ובציון.

קורס שנלמד במוסד אקדמי אחר מקבל הכרה בנק"ז ללא ציון.

**לא ניתן לקבל הכרה על הכרה בגין לימודים קודמים.**

ברמת הפקולטה, ניתן להכיר בקורס שנלמד בטווח של עד 5 שנים ממועד לימודו עד למועד הגשת הבקשה. החרגות קיימות במחלקות שונות בהתאם לפרסום בשנתון.

***פטור***

פטור הוא סוג של הכרה בלימודים קודמים של הסטודנט/ית, המחייבים אותו/ה ללמוד קורס אחר במקום הקורס עליו/ה התקבל הפטור וזאת על מנת להשלים את מכסת הנק"ז הנדרש לתואר.

***נק"ז***

נקודת הזכות שאושרה בגין הקורס המדובר, צריכה להיות שוות ערך או גדולה יותר מנק"ז הקורס עליו מבקשים את הפטור.

סטודנט/ית המבקש/ת הכרה / פטור מחוייב/ת לרישום לקורס והשתתפות בו עד לקבלת אישור על הבקשה. כנוהל, מזכירות הפקולטה תעביר את האישורים בתוך חמישה (5) שבועות מיום קבלת הבקשה במשרדי הפקולטה .

עם קבלת האישור, תפנה מזכירות המחלקה / בית הספר למדור חשבונות סטודנטים לביטול הקורס בשל הכרה / פטור (לאחר תקופת השינויים).

**סטודנט/ית בעל/ת רקע אקדמי קודם ללא השגת תואר**

למד/ה במסגרת לימודי תואר ראשון שלא הושג בגינו תואר ו/או לימודיים יעודיים במסגרות מיועדות עבור אוניברסיטת-בן גוריון המהוות מסלול קבלה ללימודי תואר ראשון.

**קבלה ללימודים על בסיס רקע אקדמי**

סטודנט/ית שלמד/ה בעבר ו/או לומד/ת כיום במוסד אחר להשכלה גבוהה, על פי אישור המועצה להשכלה גבוהה, רשאי/ת להגיש בקשה להתקבל ללימודים בפקולטה. קבלת מועמד/ת כזה/ו ושנת הלימוד אליה ת/יתקבל מותנים בהישגיו/ה האקדמיים ובמספר המקומות הפנויים במחלקה אליה מבקש/ת הסטודנט/ית להתקבל. סטודנט/ית הנ"ל ת/יהיה חייב/ת ללמוד במחלקה לפחות שליש (1/3) מתכנית הלימודים על מנת להיות זכאי/ת לקבלת תואר בוגר מטעם הפקולטה למדעי הבריאות, אוניברסיטת בן-גוריון בנגב.

**הכרה / פטור בקורסים על בסיס רקע אקדמי**

סטודנט/ית שהתקבל/ה לאחת ממחלקות הפקולטה רשאי/ת להגיש בקשה להכרה בקורסים אותם למד/ה במסגרת אקדמית אחרת. קורסים שיוכרו לפטור יהוו חלק ממכסת הלימודים בהם חייב/ת הסטודנט/ית. ועדת ההוראה דנה בבקשה על בסיס רלוונטיות הקורס לתכנית הלימודים, הישגי הסטודנט/ית בקורס הנדון ובסך כול היקף ההכרות. קורסים שנלמדו במסגרת לימודים באוניברסיטת בן-גוריון בנגב, יוכרו עם הציון המאוני (מספרי(. אם למד/ה סטודנט/ית בשנית קורס שהוכר לו/ה, הציון האחרון יהיה הציון הקובע .אם לסטודנט/ית יהיה עודף נקודות, ייגרע העודף מההכרות ולא מהקורסים אותם למד/ה במסגרת התואר.

**בקשות להכרה / פטור בלימודים קודמים, מעבר למכסה של 21 נק"ז לכל התואר לסטודנט/ית ע"פ הנוהל הבא:**

על הסטודנט/ית לבצע פנייה למחלקה אליה משויך/ת ולהגיש בקשה להכרה בהתאם לנוהל המחלקתי הקיים.

על המחלקה לדון בבקשת הסטודנט/ית ולקבל החלטה.

על המחלקה להעביר את ההחלטה לאישור סגן הדיקן להוראה באמצעות דוא"ל למזכירות הפקולטית עבור כל סטודנט/ית במרוכז לצורך קבלת אישור סופי )המכיל את פרטי הבקשה / והחלטת וועדת ההוראה המחלקתית / בית ספרית).

מזכירות פקולטית מעבירה את אישורה למחלקה.

על המחלקה להזין את ההכרה במערכות התומכות ולהודיע לסטודנט/ית על האישור/דחייה ולעדכן את המחלקות האחרות בהן למד/ה (במידה והלימודים הקודמים היו באוניברסיטת בן-גוריון בנגב).

**הכרה / פטור בלימודים קודמים בהם הושג תואר**

מועמד/ת רשאי/ת להגיש בקשתו להתקבל לאוניברסיטת בן-גוריון בנגב על סמך לימודים קודמים - במוסד להשכלה גבוהה המוכר ע"י המועצה להשכלה גבוהה .

בעל/ת תואר אקדמי שיתקבל ללימודי תואר אקדמי נוסף )ראשון או שני) באוניברסיטת בן**-**גוריון בנגב ויקבל הכרה / פטור בקורסים אותם למד/ה, ת/יחויב ללמוד קורסים חלופיים במקומם.

ככלל, הסטודנט/ית ת/ישלם שכ"ל מלא לתואר הנוסף אליו התקבל/ה.

**ועדת הוראה פקולטית רשאית, בהמלצת ועדת הוראה מחלקתית, לאשר במקרים חריגים עד 20 נק"ז הכרה / פטור לתואר ראשון נוסף וללא צורך ללמוד במקומם קורסים אחרים. במקרה זה, יהיה הסטודנט/ית זכאי/ת לפטור מתשלום שכ"ל עבור קורסים אלו .**

**נוהל עבודה**

על הסטודנט/ית לבצע פנייה למחלקה אליה משויך/ת ולהגיש בקשה להכרה בהתאם לנוהל המחלקתי הקיים.

על המחלקה לדון בבקשת הסטודנט / ית ולקבל החלטה.

על המחלקה להעביר את ההחלטה למזכירות הפקולטית עבור כל סטודנט/ית במרוכז לצורך קבלת אישור סופי באמצעות דוא"ל (המכיל את פרטי הבקשה / והחלטת וועדת ההוראה המחלקתית / בית ספרית).

סגן דיקן להוראה יעביר את החלטתו בנושא באמצעות מזכירות הפקולטה.

על המחלקה להזין את הפטור במערכות התומכות ולהודיע לסטודנט/ית על האישור/דחייה.

כאמור, במידה וקורס ספציפי נלמד באוניברסיטת בן-גוריון בנגב, יש לדווח נק"ז וציון. במידה וקורס ספציפי נלמד במסגרת אחרת יש לדווח נק"ז בלבד.

**הנחיות לתלמידים לקבלת פטור מקורס – ביה"ס לרוקחות**

ניתן לקבל פטור מהקורס רק על סמך לימודים אקדמיים קודמים במוסד אקדמי מוכר ע"י המועצה להשכלה גבוהה, לא כולל מכינות.

קריטריונים למתן פטור מקורס חובה:

* לימוד קודם של סילבוס מלא.
* ציון שאינו נופל מ-75 .
* לא עברו יותר מ-5 שנים מאז נלמד הקורס.
* נק"ז שווה ערך או גדול יותר מנק"ז הקורס עליו מבקשים את הפטור.

מסמכים נלווים לכל קורס:

גיליון ציונים מקורי מאושר וסילבוס מלא הכולל תכנית לימודים מפורטת ומאושרת של הקורס הנלמד במוסד האחר.

תהליך הבקשה:

על התלמידים המעוניינים לקבל פטור מקורס חובה על סמך לימודים אקדמיים קודמים, לפנות אל מזכירות ביה"ס עם כל המסמכים הנלווים בשבוע הראשון של שנת הלימודים. הבקשות יוגשו על גבי טופס שהוכן למטרה זו (ראו טופס בהמשך).

בקשות שלא יגיעו במועד ויינתן עליהן פטור לאחר תקופת השינויים יחויבו בקנס על ביטול הקורס בהתאם לנהוג באוניברסיטה.

הבקשות לפטור יועברו למורים מרכזי הקורסים, ירוכזו במזכירות בית הספר לרוקחות.

התשובות יימסרו לסטודנטים לפני תום "תקופת השינויים". (כשלושה שבועות לאחר תחילת הלימודים).

הערה: מרכז הקורס רשאי לדרוש ממבקש הפטור לעבור בחינת פטור בע"פ או בכתב.

באופן דומה ניתן לקבל פטור מקורסי בחירה. הפטור יינתן רק על סמך לימודים אקדמיים קודמים של קורסי בחירה שאינם קורסי חובה במערכת הלימודים של תלמידי ביה"ס לרוקחות ותוך שיקול פרטני של הנושא.

טופס בקשה לפטור

תאריך: \_\_\_\_\_\_\_\_\_\_\_\_

שם פרטי :\_\_\_\_\_\_\_\_\_\_ שם משפחה: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ת.ז. \_\_\_\_\_\_\_\_\_\_\_\_\_\_\_\_\_\_\_ דואר אלקטרוני : \_\_\_\_\_\_\_\_\_\_\_\_\_\_\_\_\_\_\_\_\_\_

כתובת למשלוח דואר: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

טלפון נייד : \_\_\_\_\_\_\_\_\_\_\_\_\_\_\_\_\_

1. הריני מבקש/ת לפטור אותי מלימודי הקורס (בבית הספר לרוקחות):

שם הקורס \_\_\_\_\_\_\_\_\_\_\_\_\_\_\_\_ מספר הקורס \_\_\_\_\_\_\_\_\_\_\_\_\_\_\_\_

מספר נקודות זכות של הקורס : \_\_\_\_\_\_\_\_

על סמך לימודים קודמים באוניברסיטה \_\_\_\_\_\_\_\_\_\_\_\_\_\_\_\_\_\_\_\_\_\_\_\_

שם הקורס שלמדתי \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ מספר הקורס \_\_\_\_\_\_\_\_\_\_\_\_\_\_\_\_\_\_\_ בציון: \_\_\_\_\_\_\_\_\_\_\_\_

מספר נקודות זכות של הקורס : \_\_\_\_\_\_\_ (כפי שמופיע בגיליון הציונים המקורי)

המלצת מרכז הקורס :

על סמך הסילבוס שהוגש לי מספר הנק"ז והציון אותו השיג/ה הסטודנט/ית בקורס.

הריני ממליץ/ה \_\_\_\_ לא ממליץ/ה \_\_\_לפטור את הנ"ל מהקורס ומהבחינה.

הערות: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**\*** ראה דף הנחיות לגבי אישור פטור מהקורס. מאשר/ת \_\_\_\_\_\_\_\_\_\_\_\_\_\_

1. החלטת יועצ/ת אקדמי/ת :

על פי המלצת המורה ובהתחשב בסילבוס ובציון הוחלט לאשר / לא לאשר את בקשת הסטודנט/ית.

הערות : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 מאשר/ת\_\_\_\_\_\_\_\_\_\_\_\_

1. הודעה לסטודנט/ית – תמסר בכתב דרך מערכת מנהל תלמידים, בדוא"ל ובמכתב לביתו/ה